JERUUSALEMMA UUDISED
Siin Jeruusalemma Uudised ja Pekka Sartola.
Tere õhtust ja Head Uut Aastat!
Mõned tänased teemad -
Iisraelis karmistuvad koroonapiirangud
Iraan ähvardab õhku lasta Dimona tuumatehast
Suured investeeringud Golanile
Koroonaviiruse Omicron variandi kiire leviku tõttu
lasti Iisraelis esmaspäevast alates käiku veelgi karmimad piirangud.
Need kehtestati üheksaks päevaks, kuni 3. jaanuarini.
Piirangud hõlmavad nüüd ostukeskusi ja suuremaid poode,
kuhu lubatakse vaid koroonapassiga inimesi,
mis puudutab ka töötajaid.
Koolides naastakse kaugõppele gümnaasiumi tasemel
ja nendes õppekeskustes,
kus vaktsineerituse tase on alla 70 protsendi.
Knesseti põhiseadus- ja õiguskomisjon
otsustas nende lahenduste kasuks, kui nädala eest tehtud testides
täheldati positiivsete tulemuste taseme tõusu
rohkem kui 2 %ni testitutest,
mis on kõrgeim levimiskiirus rohkem kui poole aasta jooksul.
Maailmas on kiiresti levinud sõnum,
et Iisraelis olevat alustatud neljandat vaktsiinivooru
eakate ja riskirühmadesse kuuluvate kodanike seas.
Asi on siiski alles soovituses, mitte vaktsineerimisotsuses,
sest Terviseministeerium pole andnud selleks veel luba,
kuna neljanda vaktsiinidoosi tõhususe kohta
polevat veel piisavalt uurimistulemusi.
Halvimal juhul võib neljas doos isegi nõrgendada praeguste,
juba kolm doosi saanute olukorda ja muutuda ohtlikuks infektsiooniks.
Vaktsiinid, mis kaitsevad hästi Delta variandi vastu,
ei pruugi toimida enam Omicroni korral,
mainis Terviseministeeriumi peasekretär, professor Nachman Ash.
Terviseteemadelt veidi ohtlikumate asjade juurde.
Nimelt püsiteemaks muutunud Iraani ja selle tuumarelvaähvarduste juurde.
Iraani valitsuse ja tuumarelvaprogrammiga seotud
Revolutsioonikaarti Twitteri kontol nähti jõuluõhtul teadet,
kus organisatsioon ähvardas õhku lasta
Iisraeli Dimonas asuva tuumauuringute keskuse,
kui Iisrael peaks sõjaliselt ründama
Iraani tuumaprogrammi kuuluvaid rajatisi.
Ligi 20 sekundit kestnud videol
oli näha mitmete rakettide tekitatud plahvatusi kõrbes,
sarnases keskkonnas, kus asub ka Dimona tuumatehas.
Samas kontekstis tsiteeriti islamistlikus stiilis ka Koraani,
kus lubatakse, et Allah karistab Iisraeli kõige karmimal moel.
Valitsuse hääletoruks olev ajaleht Tehran Times avaldas aga artikli,
kus tõdeti, et Iraan ei tagane Iisraeli hävitamisest millimeetritki
ning et sionismi hävitamine
ja al Qudsi ehk Jeruusalemma vabastamine
on islami jaoks tähtsaim asi maailmas.
Eriline nende avalduste ja ähvarduste juures on see,
et need on inglise ja araabiakeelsetel lehekülgedel,
mitte farsikeelsetel, mida räägitakse ja mõistetakse Iraanis.
Ekspertide sõnul on sõnumid suunatud eelkõige toetama
Iraani käepikendusarmeesid ehk Hezbollah't Liibanonis,
Hamasi ja Islamidžihaadi Gazas ja Süüriat.
Joe Bideni valitsuse riikliku julgeoleku nõunik Jake Sullivan
teatas Iisraeli juhtidega peetud kõneluste järel,
et Iraaniga tehtavale tuumalepingule Viinis on kehtestatud tähtaeg.
Räägime suletud uste taga nädalate pikkustest raamidest,
ütles Jake Sullivan. Ta tõdes lisaks, et tuli Iisraeli,
arendamaks ühist strateegiat ja nägemust,
mis teeniks mõlemate huve, kui jõutakse kriitilisse faasi
ja ollakse silmitsi suurte julgeolekuprobleemidega.
Peaminister Naftali Bennett rääkis aga Sullivanile,
et lähipäevadel Viinis toimuv omab lähiaastail sügavaid tagajärgi
Lähis-Ida stabiilsusele ja Iisraeli julgeolekule.
Kaitseminister Benny Gantzi büroo
tõdes pärast külalisega peetud erikohtumist,
et arutati mitmeid strateegilisi ja koostööd puudutavaid teemasid,
millest tähtsaim oli Iraani tuumaprogramm
ja teiseks võimalik rünnak Iraani.
Kohal viibisid ka IDF ülem kindralleitnant Aviv Kochavi
ja kaitseministeeriumi kantsler Amir Eshel.
Poliitanalüütikute sõnul vähendas Sullivani visiit
Jeruusalemma ja Washingtoni vahelisi erimeelsusi Iraani küsimuses,
kuid osa neist on endiselt alles.
Küsimusele Iisraeli võimaluste kohta Iraani rünnata, vastas USA ametnik,
et ei võta sõna Iisraeli nimel, mis on suveräänne riik.
Kui Joe Bideni valitsus on pühendunud selgelt diplomaatiale,
siis Iisraeli väitel püüab Iraan vaid aega võita,
et oma tuumaprogrammiga relva tasemeni jõuda.
Iisraeli valitsus esitab parlamendile Golani piirkonna arenguplaani,
mille rahastamiseks on lähiaastail vaja üle miljardi seekli
ehk ca 280 000 miljonit eurot.
Samamoodi nagu Beersheva puhul Negevis,
tahetakse ka Golani elanikearvu lähiaastail vähemalt kahekordistada
ja sihiks on jõuda 100 tuhande elanikuni.
Hetkel on Golani kõrgustikul ligi 53 000 juuti, 24 tuhat druusi
ja ca 2000 alaviidi islamit tunnustavat moslemit.
Valitsuse plaan on parandada infrastruktuuri,
rajada uusi kogukondi ja linnaosi ning luua vähemalt 2000 uut töökohta,
muutes Golani Iisraeli taastuvenergia tehnoloogia keskuseks.
Nii räägiti raadiofirma Kan raportis.
Raporti teatel puudutab eelnõu
mitmeid põllumajandustehnoloogiaga seotud projekte,
sh agrovoltaic-hankeid, kus põldudele paigaldatakse päikeseenergiapaneele,
et aidata kaasa taimekasvule ja toota samal ajal energiat.
Oluliselt panustatakse ka eluasemevaldkonda,
sihiks on rohkem kui 7000 uue korteri ehitamine kahes erinevas etapis.
Pooled neist moodustavad kaks uut, suurt asulat,
kus kummaski on ca 2000 korterit.
Plaanid hõlmavad ka 2019. a president Trumpi nime saanud
Trump Heightsi kibutsi arendamist, mis rajati selle auks,
et toonane president Trump tunnustas Golani Iisraeli osaks.
Kaks aastat kestnud koroonapandeemiast hoolimata
kasvab Iisraeli majandus tempokalt, jõudes lõppeval 2021. a 7 %ni,
räägib majanduskonsultatsioonide firma Dun ja Bradstreet
oma hinnangus riigi praegusi ja tulevasi näitajaid puudutavas,
nädala eest avaldatud raportis.
Sama firma hinnang globaalmajanduse kasvule
oli keskmiselt 5,9 %.
Iisraelist veelgi kõrgemad tulemused saavutasid India 9,5 protsendiga
ja Hiina 8-protsendilise kasvuga.
Iisraeli suurim üksikssektor oli tehnoloogiatööstus,
suurim kaotaja oli aga turism, restoraniala
ja nendega seotud teenused.
Ka tehnoloogiatööstuse kasvu
vaevas globaalne tooraine- ja koostisosade defitsiit,
mille näitajatelt oodatakse uuel aastal siiski olulist paranemist.
Üks maailma tuntumaid endiseid natsikurjategijaid jahtiv ühendusi
on varem Austrias, nüüd pigem USAs tegutsev Simon Wiesenthali Keskus.
Natsikurjategijaist on veel elus vaid mõningad,
mistõttu ühendus keskendub
holokaustiohvrite mälestuse säilitamise kõrval
taas esile kerkinud antisemitismi jälgimisele.
Ühendus avaldab igal aastal nimistu Global Antisemitism Top Ten
ehk Globaalne antisemitismi esikümme.
Nimistu eesotsas uhkeldab tänavu Iraani Islamivabariik,
teiseks on tõusnud samu ideaale järgiv Gazat valitsev Hamas.
Kolmandaks kaheldava väärtusega aunimistus
on tõusnud Briti meediafirma BBC,
mis on üks maailma vanemaid ja tuntumaid meediaettevõtteid.
Simon Wiesenthali Keskuse juht rabi Marvin Hier
rääkis Briti päevalehele Daily Mail, et otsus paigutada BBC nii kõrgele,
johtus pärast mitmeid kuid kestnud intensiivseid uurimusi.
Inimesed võisid arvata, et seame oma nimistus kõrgele uusnatsid,
ja ka neil on seal oma koht,
kuid BBC lubab jätkuvalt antisemitismil oma raportitesse hiilida,
mis muudab selle endisest kavalamaks ja ohtlikumaks,
rääkis rabi Marvin Hier.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Uudistetoimetus soovib vaatajaile Jumala õnnistust ja edu
alanud uuel 2022. aastal.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee